# Poesie (Porta)/64 - IN OCCASION CHE S.S.C.M. L'IMPERATOR E RE FRANZESCH PRIMM E L'IMPERATRIZ E REGINA MARIA LUISA ONOREN CON LA SOA PRESENZA ONA RAPPRESENTAZION COMICA E ONA CANTADA IN MUSEGA

../63 - ON ESEMPI ../65 - LAMENT DEL MARCHIONN DI GAMB AVERT IncludiIntestazione 27 settembre 2008 75% poesie
Poesie Carlo Porta XIX secolo CC BY-SA 3.0 GFDL //it.wikisource.org/w/index.php?title=Poesie_(Porta)/64_-_IN_OCCASION_CHE_S.S.C.M._L%27IMPERATOR_E_RE_FRANZESCH_PRIMM_E_L%27IMPERATRIZ_E_REGINA_MARIA_LUISA_ONOREN_CON_LA_SOA_PRESENZA_ONA_RAPPRESENTAZION_COMICA_E_ONA_CANTADA_IN_MUSEGA&oldid=- 20110419161838 //it.wikisource.org/w/index.php?title=Poesie_(Porta)/64_-_IN_OCCASION_CHE_S.S.C.M._L%27IMPERATOR_E_RE_FRANZESCH_PRIMM_E_L%27IMPERATRIZ_E_REGINA_MARIA_LUISA_ONOREN_CON_LA_SOA_PRESENZA_ONA_RAPPRESENTAZION_COMICA_E_ONA_CANTADA_IN_MUSEGA&oldid=- 20110419161838
IN OCCASION CHE S.S.C.M. L’IMPERATOR E RE FRANZESCH PRIMM E L’IMPERATRIZ E REGINA MARIA LUISA ONOREN CON LA SOA PRESENZA ONA RAPPRESENTAZION COMICA E ONA CANTADA IN MUSEGA CHE LA SOZIETAA ACCADEMEGA DI FILODRAMMATECH LA GHE TRIBUTA IN DEL SÒ TEATER LA SIRA DEL 6 MARZ 1816
Canzon Musa nostrana, che te gh’ee el coeur pien d’amor, de gratitudena, de stima vers on SOVRAN che te voeur tanto ben, va là: digh sù quaj rima col tò solet lenguagg s’cett e leal,5 tant ch’el veda anca LU l’impronta natural che stampen de per tutt i sò virtù.
SACRA MAISTAA, la veritaa l’è vuna, ma on Prenzep che se degna de sentilla10 e de fagh ciera l’è ona tal fortuna che se dà minga in milla: per quell LU el god del santo don del ciel d’aveghela d’arent interpreta fedel15 del batticoeur de tant million de gent. Per quell denanz a LU se dan de man e ciappen spiret tutt i noeuv sorell, gloria di nost ingegn italian, e l’è giusta per quell20 che cold bujent de tanta protezion procuren in sta sira de respondegh a ton de quella istessa lenna ch’el ghe ispira.
Oh quante voeult in su sti scenn l’Alfieri25 el n’ha faa corr el fregg giò del firon col depengen al viv cuntee e miseri de re prepotenton! Inscì per la magia di pittor ona nocc fosca e negra30 la cress forza e splender al contrappost d’ona bell’alba allegra.
E chi sa fors che intorna del sò bust nel sgoratta l’Alfieri con l’ombria, e che in sto pont nol goda fors con gust35 l’effett de sta magia! Inscì spionaven i pittor antigh fassaa sù in del tabar l’effett di soeu fadigh battend la ronda intorna ai soeu telar.40
Ah sì, SACRA MAISTAA! la soa clemenza, l’amor paterna che ghe scolda el coeur, la soa giustizia, l’alta soa sapienza hin i roeus, i vioeur, hin el lumm de quell’alba incarnadina,45 che corr denanz a Lu a dà ona scorlidina e a dessedà del sogn tucc i virtù.
Nun sora tutt la sentem l’importanza de sto descantament e, giust per quest,50 on dì de tanta gloria e de esultanza no l’imbròjem col rest, ma el sègnem anzi incoronand Goldon, che coll’avè retraa i pù car di passion55 l’ha appont depengiuu i sò, SACRA MAISTAA!
Inscì tucc quij fadigh e tucc quij spes ch’emm faa, che femm e semm despost a fa per mejorà i costumm del nost paes ne vegnaran a dà60 quell frutt che cerchem, ch’emm fissaa in la ment, deggià che no se pò rivà mej all’intent che presentandegh on modell par sò.
Adess a Lee mò Sura PATRONSCINA65 a spiegagh al PATRON sti vers nostran; a Lee con quella soa bella grazijna a voltaghj in toscan; ah sì, SACRA MAISTAA! se Lee la voeur, la po’ fa che sti rimm,70 che hin buttaa là dal coeur, deventen de maross anca sublimm.